टॉस हारकर पहले बल्लेबाजी करने उतरी वेस्टइंडीज टीम के एक समय नौवें ओवर तक एक विकेट पर 52 रन थे लेकिन इसके बाद 16 वें ओवर तक आते आते 83 रन पर अपने सात विकेट गंवा दिये। पाकिस्तानी गेंदबाजों के सामने मेजबान टीम के बल्लेबाज खुलकर खेल ही नहीं पा रहे थे और निर्धारित 20 ओवर में उसने आठ विकेट पर मात्र 124 रन का छोटा लक्ष्य बनाया। वेस्टइंडीज की तरफ से चैडविक वाल्टन ने 31 गेंदों पर दो चौकों तथा चार छक्कों की मदद से सर्वाधिक 40 रन बनाये जबकि मार्लोन सैमुअल्स ने 22 रनों का योगदान दिया।